ROMANIA

JUDETUL NEAMT

COMUNA ION CREANGA

PRIMAR

**DISPOZIŢIA**

**Nr. 158 din 31.07.2025**

**privind desemnarea persoanei responsabile pentru exercitarea controlului financiar preventiv propriu, la Comuna Ion Creangă , Județul Neamt.**

Analizând temeiurile juridice :

- art. 10 din Legea nr. 82/ 1991 a contabilitatii , republicata , cu modificarile si completarile ulterioare,

- art.24 alin.(1) si alin.(3) din Legea nr. 273 / 2006 privind finantele publice locale, cu modificările și completările ulterioare;

- art.9 alin.(5), art.10, art. 11 si art. 11^1 din O.G nr. 119 / 1999 privind auditul intern si controlul financiar preventiv, republicată, cu modificările și completările ulterioare;

- art. 23 , art. 23 din Legea nr. 500/ 2002 privind finatele publice , cu modificarile si completarile ulterioare,

- art. 24 din Legea nr. 273/ 2006 privind finatelel publice locale , cu modificarile si completarile ulterioare,

- Ordinul nr. 923 / 2014 pentru aprobarea Normelor metodologice generale referitoare la exercitarea controlului financiar preventiv şi a Codului specific de norme profesionale pentru persoanele care desfăşoară activitatea de control financiar preventiv propriu, republicat, cu modificările și completările ulterioare;

- Ordinul nr. 1.792 / 2002 pentru aprobarea Normelor metodologice privind angajarea, lichidarea, ordonantarea si plata cheltuielilor institutiilor publice, precum si organizarea, evidenta si raportarea angajamentelor bugetare si legale, , cu modificările și completările ulterioare;

- cap.II, cap III , pct. 6 lit.,, d,, la Ordinul nr. 17 / 2022 privind modificarea anexei nr. 2 la Ordinul ministrului finanţelor publice nr. 923/2014 pentru aprobarea Normelor metodologice generale referitoare la exercitarea controlului financiar preventiv şi a Codului specific de norme profesionale pentru persoanele care desfăşoară activitatea de control financiar preventiv propriu;

- art. 15 din Legea nr. 153 / 2017 privind salarizarea personalului platit din fonduri publice, cu modificările și completările ulterioare;

- art. 154 alin.(2) , alin. (3 ) si alin.(4 ), art. 155 alin.(1) lit. ,,e” , art. 438 alin.(1), alin.(3) , alin.(8), alin.(9) , alin.(10) si alin.(12) din O.U.G nr. 57/2019 privind Codul administrativ, cu modificările și completările ulterioare;

- Legea nr. 554 /2004 privind Contenciosul administrativ , cu modificările și completările ulterioare;

Ținând seama de prevederile :

-Hotărârea nr.142 din 20.11.2023 privind aprobarea reorganizării aparatului de specialitate al primarului comunei Ion Creanga începând cu 01 noiembrie 2023 precum si aprobarea statului de functii si a organigramei în conformitate cu Legea nr. 296/2023 privind unele măsuri fiscal-bugetare pentru asigurarea sustenabilităţii financiare a României pe termen lung,

- Dispoziția nr. 143 din 07.07.2025 privind încetarea de drept a raportului de serviciu al doamnei Segneanu Rodica, cu funcția publică de execuție de consilier, clasa I, grad profesional superior în cadrul compartimentului Financiar – contabilitate, impozite și taxe locale,

- Dispozitia nr. 199 din 12.11.2020 privind numirea doamnei Bălăiță Gheorghiță- Mariana , in functia publica de consilier , grad profesional principal, gradația 4 , in cadrul compartimentului financiar- conatbilitate , impozite si taxe locale .

Luând act de:

-Acordul de acceptare a exercitării controlului finaciar preventiv propriu, inregistrat la nr. 8646 din 31.07.2025 al d-nei Bălăiță Gheorghița – Mariana,

În temeiul art. 196 alin.(1) lit. ,,b” din O.U.G nr. 57/2019 privind Codul administrativ, cu modificările și completările ulterioare:

**Primarul Comunei Ion Creanga, judetul Neamt ,**

**DISPUNE :**

-02-

**Art. 1.** (1) La nivelul Comunei Ion Creangă, județul Neamț, controlul financiar preventiv propriu va fi exercitat de către doamna **Bălăiță Gheorghița- Mariana**, consilier, clasa I, grad profesional principal, în cadrul compartimentului financiar-contabilitate, impozite si taxe locale, din aparatul de specialitate al primarului comunei Ion Creangă.

(2) Doamna **Bălăiță Gheorghița- Mariana** va beneficia de majorarea de 10% la salariul de bază pentru activitatea de control financiar preventiv, pe perioada de exercitare a acestei activități.

**Art. 2.** (1) Viza de control financiar preventiv se exercită prin semnătura persoanei desemnate şi prin aplicarea sigiliului care va cuprinde următoarele informații:

a) denumirea instituției publice;

b) mențiunea: vizat control financiar preventiv;

c) elementele de identificare: nume, prenume şi data acordării vizei (an, luna, zi).

(2) Documentele prezentate la viză se înscriu în registrul privind operațiunile prezentate la viza de control financiar preventiv propriu.

**Art. 3**. - Se aprobă tabelul cuprinzând specimenul de semnătură al persoanei împuternicite să exercite controlul financiar preventiv propriu, conform **anexei nr. 1** la prezenta dispoziție, care face parte integrantă din aceasta.

**Art. 4**. - Se aprobă Cadrul general al proiectelor de operațiuni supuse controlului financiar preventiv, conform **anexei nr. 2** la prezenta dispoziție.

**Art. 5.** - Se aprobă graficul de circulație al documentelor ce conțin operațiuni supuse controlului financiar preventiv propriu, conform **anexei nr. 3** la prezenta dispoziție.

**Art. 6.** Codul specific de norme profesionale pentru persoanele care exercită activitatea de control financiar preventiv este prezentat în **Anexa nr. 4.** care face parte integrantă din prezenta dispoziție.

**Art. 7.** Termenul pentru pronunțarea (acordarea/refuzul vizei) va fi dat în timpul cel mai scurt, permis de durata efectivă a verificărilor necesare, astfel incat sa nu se afecteze desfasurarea in bune conditii si in termen a operatiunii al carei proiect se supune controlului financiar preventiv, după cum urmeaza:

- 3 zile de la primire pentru contractele civile, comerciale, economice,

- 3 zile pentru facturi.

**Art. 8. -** Persoana împuternicită să exercite controlul financiar preventiv propriu, poate să refuze motivat vizarea documentelor, dacă operațiunile înscrise în acestea se abat de la principiile legalităţii, regularităţii şi încadrării în limitele angajamentelor bugetare, stabilite potrivit legii și să sesizeze motivat, în scris, neavizarea documentelor.

**Art. 9. -**Persoana care exercită controlul financiar preventiv, conform delegărilor de competență, are obligația să sesizeze motivat, în scris, neavizarea documentelor, dacă se constată că operațiunile pe care le conțin nu sunt legale.

**Art. 10.-** Documentele referitoare la operații supuse controlului financiar preventiv care nu au fost vizate, nu pot fi înregistrate în contabilitate, acestea se vor evidenția separat. De asemenea, se va întocmi o evidență separată a documentelor vizate pentru control financiar preventiv din dispoziția conducătorului unității.

**Art.11.-** Prezenta dispoziţie poate fi contestată în condiţiile şi în termenele prevăzute de Legea nr. 554/2004 a Contenciosului administrativ, cu modificările și completările ulterioare;

**Art. 12. -**Prevederile prezentei dispoziții vor fi duse la îndeplinire de către persoana nominalizată la art. 1 alin. (1).

**Art.13.-** Incepând cu data prezentei își încetează aplicabilitatea la data emiterii prezentei dispoziții orice alte dispozitii contrare.

**Art.14.-** Cu ducerea la îndeplinire a prevederilor prezentei dispoziţii se încredinţează: Bălăiță Gheorghiță- Mariana– consilier principal ;

**Art. 15.-** Secretarul general al UAT va comunica prezenta institutiilor, autoritatilor si persoanelor interesate.

PRIMAR

Dumitru- Dorin TABACARIU Avizat ptr. Legalitate

Secretar general UAT

Mihaela NITA